钦定古今图书集成/明伦汇编/闺媛典/第005卷 > 《为周夫人赠车骑》前人
## 钦定古今图书集成/明伦汇编/闺媛典/第005卷 > 《为周夫人赠车骑》前人

碎碎织细练，为君作褠𦈡。君行岂有顾，忆君是妾夫。
昔者得君书，闻君在高平。今时得君书，闻君在京城。
京城华丽所，璀璨多异人。男儿多远志，岂知妾念君，
昔者与君别。岁律薄将暮，日月一何速，素秋坠《湛露》。
湛露何冉冉，思君岁随晚。对食不能餐，临觞不能饭。